เรื่องร้องเรียน (น้ำท่วม,จราจร,ถนน) วันที่ 2022-08-09 04:53:45 — แขวงลาดกระบัง เขตลาดกระบัง กรุงเทพมหานคร
แจ้งเรื่องการวางท่อประปาในซอยลาดกระบัง 14/1 ไม่แน่ชัดในเรื่องของหน่วยงานหรือเขตที่มีหน้าที่รับผิดชอบว่าเป็นหน่วยงานใดหรือเขตไหน เนื่องจากการวางท่อดังกล่าวมีการเริ่มทำมาร่วมเดือนกว่าๆ และเห็นว่ามีกำหนดแล้วเสร็จในเดือน พฤศจิกายน 2565 โดยประมาณคร่าวๆว่าเริ่มเมื่อเดือนมิถุนายนถึงเดือนกรกฎาคม (จำวันเริ่มทำไม่ได้เนื่องจากไม่ได้เก็บข้อมูล) โดยระยะทางในการวางท่อคาดว่าประมาณ 500 เมตร ไม่ถึง 1 กิโลเมตร เนื่องจากเป็นการวางจากต้นซอยไปถึงกลางซอยเท่านั้น แต่ตอนนี้เนื่องจากว่าประชาชนไม่เข้าใจขั้นตอนในการทำงานในเรื่องของกระบวนการการวางท่อที่ไม่ถึง 1 กิโลเมตรว่าเหตุใดจึงใช้เวลานานร่วมหลายเดือน อีกทั้งการทำงานดังกล่าวทำให้เกิดความเดือนร้อนในการใช้ถนนในซอยอย่างมาก โดยเฉพาะช่วงเวลาเร่งรีบเนื่องจากทำให้รถติดและสวนเข้าออกลำบาก อีกทั้งในช่วงเวลาฝนตก ทำให้เกิดหลุมขนาดใหญ่ น้ำขัง และในระหว่างการทำดังกล่าว ส่งผลให้น้ำไม่ไหลระหว่างวันและมีน้ำขุ่นในบางวันเช่นกัน เรื่องดังกล่าวนี้ได้แจ้งผ่านทางแอพนี้ไปในหลายครั้ง แต่ยังไม่ได้รับการแก้ไขหรือเร่งมือให้แล้วเสร็จแต่อย่างใด หากหน่วยงานที่เกี่ยวข้องได้รับเรื่องอยากฝากให้มีการแก้ไขโดยเร็ว